Αρ. φακ. ΥΕΠΚΑ 05.25.002.015

**ΕΙΣΗΓΗΤΙΚΗ ΕΚΘΕΣΗ ΠΡΟΣ ΤΗΝ ΒΟΥΛΗ ΤΩΝ ΑΝΤΙΠΡΟΣΩΠΩΝ**

**Ο περί της Ίδρυσης Υφυπουργείου Κοινωνικής Πρόνοιας και περί Συναφών Θεμάτων (Τροποποιητικός) Νόμος του 2022**

Με βάση τον περί της Ίδρυσης Υφυπουργείου Κοινωνικής Πρόνοιας και περί Συναφών Θεμάτων Νόμο του 2021 καθώς και με βάση Απόφαση του Υπουργικού Συμβουλίου, ημερομηνίας 7 Σεπτεμβρίου 2021, η Υπηρεσία Διαχείρισης Επιδομάτων Πρόνοιας έχει μεταφερθεί από την 1η Ιανουαρίου 2022 από το Υπουργείο Εργασίας, Πρόνοιας και Κοινωνικών Ασφαλίσεων στο Υφυπουργείο Κοινωνικής Πρόνοιας . Περαίτερω, σύμφωνα με την ίδια Νομοθεσία, σε κατοπίνο στάδιο αναμένεται να μεταφερθεί στο Υφυπουργείο και το Τμήμα Κοινωνικής Ενσωμάτωσης Ατόμων με Αναπηρίες.

2. Για σκοπούς ολοκληρωμένης μεταφοράς των αναφερομένων Υπηρεσιών στο Υφυπουργείο Κοινωνικής Πρόνοιας κρίνεται σκόπιμο όπως τροποποιηθεί το άρθρο 14 του περί της Ίδρυσης Υφυπουργείου Κοινωνικής Πρόνοιας και περί Συναφών Θεμάτων Νόμου το οποίο αφορά τις μεταβατικές διατάξεις για την μεταφορά των Υπηρεσιών Κοινωνικής Ευημερίας στο Υφυπουργείο, ώστε να καλύψει και την Υπηρεσία Διαχείρισης Επιδομάτων Πρόνοιας και μελλοντικά το Τμήμα Κοινωνικής Ενσωμάτωσης Ατόμων με Αναπηρίες, εφόσον το άρθρο αυτό ως έχει σήμερα αναφέρεται μόνο στις Υπηρεσίες Κοινωνικής Ευημερίας.

3. Προς το σκοπό αυτό έχει ετοιμαστεί νομοσχέδιο το οποίο τιτλοφορείται «o περί της Ίδρυσης Υφυπουργείου Κοινωνικής Πρόνοιας και περί Συναφών Θεμάτων Νόμος (Τροποποιητικός) Νόμος του 2022» , το οποίο έχει τύχει νομοτεχνικού ελέγχου από τον Γενικό Εισαγγελέα της Δημοκρατίας και το οποίο επισυνάπτεται στην παρούσα Πρόταση ως Παράρτημα 01 μαζί με την σχετική Αιτιολογική Έκθεση. Το Ερωτηματολόγιο Ανάλυσης Αντικτύπου επισυνάπτεται ως Παράρτημα 02

4. Μετά από Πρόταση της Υπουργού Εργασίας, Πρόνοιας και Κοινωνικών Ασφαλίσεων το Υπουργικό Συμβούλιο στη συνεδρία του ημερομηνίας 12 Ιανουαρίου 2022, ενέκρινε το νομοσχέδιο το οποίο τιτλοφορείται «o περί της Ίδρυσης Υφυπουργείου Κοινωνικής Πρόνοιας και περί Συναφών Θεμάτων Νόμος (Τροποποιητικός) Νόμος του 2022» και εξουσιοδότησε την Υπουργό να το καταθέσει στη Βουλή των Αντιπροσώπων για ψήφιση του σε Νόμο.

ΥΠΟΥΡΓΕΙΟ ΕΡΓΑΣΙΑΣ,ΠΡΟΝΟΙΑΣ

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ

12 ΙΑΝΟΥΑΡΙΟΥ 2022

ΧΖ/